Държавен вестник, бр. 75, 2016 г., стр. 25

БРОЙ  75	
Д Ъ Р Ж А В Е Н  В Е С Т Н И К 	
СТР.  25  
екипната работа за обсъждане на проблеми, 
консултиране и обмяна на добри практики 
при работата им с едни и същи ученици с 
цел повишаване на ефективността от педаго­
гическите подходи;
7. информиране и провеждане на индиви­
дуални консултации с родителите на учени­
ците за запознаване с успеха и развитието 
на децата им, за спазването на правилата и 
приобщаването им към общността.
(2) Длъжността „старши възпитател“ наред 
с функциите по ал. 1 включва и следните 
функции:
1. провеждане на вътрешноинституционал­
ната квалификация;
2. участие в разработването и изпълнението 
на Етичния кодекс на общността, правилника 
за дейността на институцията и на правилата 
за осигуряване на безопасна и здравословна 
среда и др.;
3. създаване на подходяща образователна и 
възпитателна среда за развитие на дейности по 
интереси през свободното време на учениците 
и за кариерното им ориентиране.
(3) Длъжността „главен възпитател“ включ­
ва и следните функции:
1. подпомагане разработването на страте­
гията за развитие на институцията, актуали­
зирането є и отчитането на изпълнението є;
2. планиране, организиране и участие в 
провеждане на вътрешноинституционалната 
квалификационна дейност и координиране 
обмяната на добри практики между възпи­
тателите;
3. мотивиране на лицата, заемащи длъжност 
„възпитател“ или „старши възпитател“, във 
връзка с професионалното им усъвършенст­
ване и кариерното им развитие;
4. подпомагане и консултиране на лицата, 
заемащи длъжността „възпитател“ и длъж­
ността „старши възпитател“, по отношение на 
самооценяването в процеса на атестиране и 
диференцирано заплащане.
(4) Лицата, заемащи длъжност „старши 
възпитател“ и „главен възпитател“, осъщест­
вяват и функции, свързани със:
1. наставничество за:
а) подпомагане и консултиране на лицата, 
които заемат длъжност „възпитател“, като им 
оказват подкрепа за адаптиране към образо­
вателната среда и за ефективно включване в 
образователния процес;
б) осъществяване на методическа и орга­
низационна подкрепа на лицата, които заемат 
длъжност „възпитател“, при ниска оценка в 
резултат на атестирането;
2. организиране и провеждане на състеза­
ния, конкурси, пленери и други занимания по 
интереси и дейности, произтичащи от вида на 
институцията в системата на предучилищното 
и училищното образование;
3. организиране и координиране на дей­
ности по разработване на проекти и по из­
пълнението им.
Чл. 11. (1) Длъжността „психолог“ в ин­
ституциите в системата на предучилищното 
и училищното образование включва функции, 
свързани с наблюдение, оценяване и подкрепа 
на психичното здраве и развитие на децата и 
учениците, подкрепа за разбиране на влия­
нието на психичноздравните проблеми върху 
обучението и участие в преодоляването им, 
участие в изграждането на училищната по­
литика за закрила на детето и за превенция 
на тормоза и насилието между учениците, 
активно участие в изграждането на позитивен 
психологически климат в образователната 
среда, подкрепа в създаването на училищна 
култура на ценене на различията, толерант­
ност, сътрудничество и взаимопомощ.
(2) Лицата, заемащи длъжността „психолог“, 
изпълняват функциите си, като:
1. работят в екип с учителите и другите 
педагогически специалисти за целите на оцен­
ката на потребностите на децата и учениците 
за предоставяне на общата подкрепа, като 
подпомагат и координират дейността на екипа;
2. участват в екип с учителите, другите 
специалисти и родителите за целите на раз­
познаването на децата и учениците, които 
имат нужда от допълнителна подкрепа, като 
организират и координират дейността на екипа;
3. участват в извършването на оценката на 
потребностите и функционирането на детето 
или на ученика в детската градина или в 
училище с прогноза и насоки за личностното 
му развитие;
4. разширяват възможностите за подкрепа 
на децата и учениците в процеса на възпита­
ние, обучение и социализация;
5. участват в обсъждането и вземането 
на решения при работа по случай на деца и 
ученици, които имат нужда от допълнителна 
подкрепа, включително при обсъждане на 
санкции на ученици;
6. участват при изготвянето на индиви­
дуални учебни програми на ученици, които 
получават допълнителна подкрепа;
7. участват в изготвянето и в реализира­
нето на училищни програми за превенция на 
отпадането от училище и за намаляване броя 
на преждевременно напусналите;
8. активно взаимодействат с родителите, 
като насърчават участието им в създаването 
на училищни политики и определянето на 
потребностите на децата и учениците;
9. извършват ранно оценяване на развитието 
на детето съгласно държавния образователен 
стандарт за приобщаващото образование;
10. извършват превенция на обучител­
ни трудности чрез прилагане на програми 
за развитие на децата съгласно държавния 
образователен стандарт за приобщаващото 
образование;